Diari Oficial de la Generalitat Valenciana


Sumari del DOGV 8745, del 21-02-2020 (2020/1352)

RESOLUCIÓ de 6 febrer de 2020, del conseller d'Hisenda i Model Econòmic i president de l'Agència Tributària Valenciana (ATV), de delegació de determinades competències en òrgans de l'ATV.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1352


Data del document
:   06-02-2020

Organisme emissor
:   Agència Tributària Valenciana

Tipus de document
:   Resolució

Anàlisi jurídica

RESOLUCIÓ de 6 febrer de 2020, del conseller d'Hisenda i Model Econòmic i president de l'Agència Tributària Valenciana (ATV), de delegació de determinades competències en òrgans de l'ATV.  
 [2020/1352]  
Mitjançant el Decret 84/2015, de 29 de maig, del Consell, pel qual s'aprova l'Estatut de l'Institut Valencià d'Administració Tributària i es modifica el Reglament orgànic i funcional de la Conselleria d'Hisenda i Administració Pública, aprovat pel Decret 20/2013, de 25 de gener, del Consell, es va desenvolupar l'estructura de l'Institut i es van determinar les funcions de cada departament i de les seues unitats administratives dependents.  
La creació de l'Institut Valencià d'Administració Pública (d'ara en avant, IVAT) es va efectuar per la Llei 7/2014, de 22 de desembre, de mesures fiscals, de gestió administrativa i financera i d'organització de la Generalitat, com a entitat autònoma, de caràcter administratiu, adscrita a la conselleria competent en matèria d'hisenda i amb personalitat jurídica pròpia, autonomia funcional i de gestió i plena capacitat d'actuar per a organitzar i exercir les funcions que se li atribuïsquen. D'acord amb l'Ordre 4/2015, de 28 de desembre, de la Conselleria d'Hisenda i Model Econòmic, de posada en funcionament de l'Institut Valencià d'Administració Tributària, les activitats de l'Institut es van iniciar l'1 de gener de 2016.  
A fi d'aconseguir una major economia i agilitat en la tramitació d'expedients, que redunde a millorar la qualitat en la prestació de funcions que té assignades l'IVAT, es van delegar per mitjà de la Resolució de 4 de juliol de 2016, del conseller d'Hisenda i Model Econòmic i president de l'IVAT (publicada en el Diari Oficial de la Generalitat Valenciana, d'ara en avant DOGV, núm. 7832, de 20.07.2016) determinades competències en els òrgans de l'institut en funció de les atribuïdes per l'esmentat Decret 84/2015, de 24 de maig, del Consell.  
Mitjançant sengles resolucions de 20 de febrer de 2018 (DOGV 8265, 3 d'abril, i de 8 de juny de 2018 (DOGV 8315, 12 de juny), del conseller d'Hisenda i Model Econòmic i president de l'Institut Valencià d'Administració Tributària, es modifica parcialment la Resolució de 4 de juliol de 2016.  
Amb data 1 de gener de 2019, l'IVAT ha sigut denominat legalment Agència Tributària Valenciana (d'ara en avant ATV), d'acord amb el que es preveu en l'article 100 de la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat.  
El 4 de febrer de 2019 s'ha publicat en el DOGV el Decret 3/2019, de 18 de gener, del Consell, d'aprovació de l'Estatut de l'Agència Tributària Valenciana, i en conseqüència es fa necessària una nova resolució de delegació de competències adequant-la als nous òrgans i competències de l'ATV; per això, i de conformitat amb el que s'estableix en l'article 9 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
  
Article 1. Delegació en matèria de gestió economicofinancera i contractació, corresponent al pressupost de l'ATV  
1. Delegar en la persona titular de la Direcció General de l'ATV, excepte les facultats que per aquesta resolució es troben delegades en altres òrgans, les atribucions següents:  
a) L'exercici de totes les facultats ordinàries en matèria de contractació, exclosa l'adjudicació de contractes majors.  
b) La retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, de tots els capítols i programes de l'ATV, tant d'ingressos com de despeses.  
  
c) Els documents comptables, pressupostaris i extrapressupostaris, de tots els capítols i programes de l'ATV, tant d'ingressos com de despeses.  
2. Delegar en la persona titular de la Secretaria General de l'ATV les facultats ordinàries en matèria de contractació relatives a contractes, a càrrec del seu capítol II, el valor estimat del qual no supere els 1.200 euros, així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, sense perjudici del que es disposa en l'apartat següent.  
3. Delegar respectivament en les persones titulars de les delegacions de l'ATV a Alacant i a Castelló, les facultats ordinàries en matèria de contractació relatives a contractes, a càrrec del seu capítol II, el valor estimat del qual no supere els 1.200 euros, dins dels corresponents àmbits competencials de les respectives delegacions de l'Agència a Castelló i a Alacant; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
  
Article 2. Delegació en matèria d'ingressos públics abonats per l'Agència Estatal d'Administració Tributària  
Delegar en la persona titular de la Subdirecció General de l'ATV l'aprovació de les resolucions corresponents a les diferents fases del procediment de gestió d'ingressos, procedents de la gestió tributària de tributs cedits, o de la recaptació en via executiva d'ingressos públics.  
  
Delegar en la persona titular de la Secretaria General la signatura de tots els documents comptables corresponents a les resolucions anteriors.  
  
  
Article 3. Delegació en matèria d'ingressos públics de la Generalitat la gestió dels quals corresponga a l'ATV  
Delegar en la persona titular de la Subdirecció General de l'ATV l'aprovació de les resolucions corresponents a les diferents fases del procediment de gestió d'ingressos, quan es referisquen als ingressos públics la gestió dels quals corresponga als òrgans tributaris de l'ATV, sense perjudici del que es disposa en l'article 4 d'aquesta resolució.  
Delegar en la persona titular de la Secretaria General la signatura de tots els documents comptables corresponents a les resolucions anteriors.  
  
  
Article 4. Delegació en matèria d'ingressos públics de la Generalitat la gestió dels quals corresponga a les delegacions de l'Agència Tributària Valenciana a Alacant i a Castelló  
Delegar en les persones titulars de les delegacions de l'ATV a Alacant i a Castelló l'aprovació de les resolucions corresponents a les diferents fases del procediment de gestió d'ingressos, així com la signatura dels documents comptables corresponents, quan es referisquen a ingressos públics la gestió dels quals corresponga als òrgans tributaris de la corresponent delegació.  
  
Article 5. Delegació en matèria d'honoraris generats per les oficines liquidadores de districte hipotecari  
Delegar, en relació amb els honoraris meritats pels titulars de les oficines liquidadores de districte hipotecari, l'exercici de les facultats de retenció del crèdit, autorització de la despesa, disposició del crèdit, reconeixement de l'obligació i proposta de pagament corresponent, incloent-hi, així mateix, la liquidació de crèdits exigibles i les sol·licituds de proposta de pagament, així com l'aprovació dels justificants necessaris per al pagament, siga quin siga l'import, i la signatura dels documents comptables de despesa pertinents:  
a) En la persona titular de la Secretaria General de l'Agència, sense perjudici del que es disposa en la lletra b següent.  
b) En les persones titulars de les delegacions de l'ATV a Alacant i a Castelló, respecte d'aquelles oficines liquidadores situades en l'àmbit territorial de la corresponent delegació.  
  
  
DISPOSICIONS ADDICIONALS  
  
Primera. Constància expressa de la delegació  
En totes les resolucions que s'adopten en virtut de delegació es farà constar expressament el que estableixen l'article 63 de la Llei 5/1983, del Consell, i l'article 9 de la Llei 40/2015, d'1 d'octubre, de règim jurídic del sector públic.  
  
Segona. Avocació i revocació  
Les delegacions de competències que es disposen en la present resolució no serà obstacle perquè l'òrgan delegant puga reclamar el coneixement o la resolució dels assumptes que considere oportuns; així mateix, podrà revocar-les en qualsevol moment, de conformitat amb el que s'estableix en l'article 63.5 de la Llei 5/1983, del Consell, i en els articles 10 i concordants de la Llei 40/2015, d'1 d'octubre, de règim jurídic del sector públic.  
  
Tercera. Suplència de les persones titulars d'òrgans delegats  
1. En el cas de vacant, absència o malaltia de la persona titular de la Direcció General de l'ATV, les facultats que li delega la present resolució les exercirà la persona titular de la Secretaria General de l'ATV, i en cas de vacant, absència o malaltia d'aquesta, s'aplicarà el que es disposa en l'apartat segon d'aquesta disposició addicional.  
2. En la resta de supòsits de vacant, absència o malaltia de titulars d'altres òrgans de l'ATV, s'aplicaran supletòriament les disposicions que sobre aquest tema estableix el Decret 3/2019, de 18 de febrer, del Consell, d'aprovació de l'Estatut de l'ATV.  
  
Quarta. Derogació de disposicions d'inferior o d'igual rang  
Queda derogada la Resolució de 4 de juliol de 2016, del conseller d'Hisenda i Model Econòmic i president de l'ATV, de delegació de determinades competències en òrgans de l'Agència.  
  
  
DISPOSICIÓ FINAL  
  
Única  
La present resolució entrarà en vigor el dia de la publicació en el Diari Oficial de la Generalitat Valenciana.  
  
València, 6 de febrer de 2020.- El conseller d'Hisenda i Model Econòmic i president de l'Agència Tributària Valenciana: Vicent Soler i Marco.